CELEX: 32010D0418
Language: da
Date: 2010-06-17 00:00:00
Title: 2010/418/: Kommissionens afgørelse af 17. juni 2010 om fastsættelse af EU-tilskuddet til dækning af udgifterne til hasteforanstaltninger til bekæmpelse af bluetongue i Spanien i 2004 og 2005 (meddelt under nummer K(2010) 3804)

29.7.2010   
            
            
               DA
            
            
               Den Europæiske Unions Tidende
            
            
               L 197/9
            
         KOMMISSIONENS AFGØRELSE
   af 17. juni 2010
   om fastsættelse af EU-tilskuddet til dækning af udgifterne til hasteforanstaltninger til bekæmpelse af bluetongue i Spanien i 2004 og 2005
   (meddelt under nummer K(2010) 3804)
   (Kun den spanske udgave er autentisk)
   (2010/418/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 3, stk. 4, og
   ud fra følgende betragtninger:
   
               (1)
            
            
               Der var udbrud af bluetongue i Spanien i 2004 og 2005. Sygdommens forekomst udgjorde en alvorlig fare for Unionens husdyrbestand.
            
         
               (2)
            
            
               Ved Kommissionens beslutning 2005/650/EF af 13. september 2005 om EF-tilskud til aktioner af hastende karakter til bekæmpelse af bluetongue i Spanien i 2004 og 2005 (2) blev der bevilget EF-tilskud til Spanien til dækning af udgifterne til de hasteforanstaltninger til bekæmpelse af bluetongue, der blev gennemført i 2004 og 2005.
            
         
               (3)
            
            
               I henhold til den beslutning skulle der udbetales en første rate på 2 500 000 EUR med forbehold af resultaterne af kontrol på stedet foretaget af Kommissionen.
            
         
               (4)
            
            
               I henhold til artikel 6, stk. 2, i beslutningen skal restbeløbet af EU-tilskuddet udbetales på grundlag af en anmodning, som indgives senest 60 dage fra meddelelsen af beslutningen. Spanien indgav denne anmodning den 11. november 2005.
            
         
               (5)
            
            
               I henhold til artikel 4, stk. 2, i beslutning 2005/650/EF fastsættes restbeløbet af EU-tilskuddet nu i en afgørelse fra Kommissionen, der vedtages efter proceduren i artikel 40 i Rådets beslutning 2009/470/EF.
            
         
               (6)
            
            
               Ifølge resultaterne af Kommissionens kontrol i henhold til artikel 7 i beslutning 2005/650/EF og betingelserne for tildeling af EU-tilskud er det ikke alle de indberettede udgifter, der kan godkendes som støtteberettigede.
            
         
               (7)
            
            
               Kommissionens bemærkninger og metode til beregning af de støtteberettigede udgifter samt Kommissionens endelige konklusion blev meddelt de spanske myndigheder ved skrivelse af 1. juli 2009.
            
         
               (8)
            
            
               På baggrund af ovenstående bør det samlede EU-tilskud til dækning af de støtteberettigede udgifter til udryddelse og overvågning af bluetongue i Spanien i 2004 og 2005 nu fastsættes.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   EU-tilskud til Spanien
   EU-tilskuddet til dækning af udgifterne til udryddelse af bluetongue i Spanien i 2004 og 2005 i henhold til beslutning 2005/650/EF fastsættes til i alt 2 850 183,00 EUR.
   Artikel 2
   Betaling
   Saldoen for EU-tilskuddet fastsættes til 350 183,00 EUR.
   Artikel 3
   Adressat
   Denne afgørelse er rettet til Kongeriget Spanien.
   
      Udfærdiget i Bruxelles, den 17. juni 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  EUT L 238 af 15.9.2005, s. 19.